REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj:

7. septembar 2021. godine

B e o g r a d

Na osnovu člana 84. Poslovnika Narodne skupštine, Odbor za ustavna pitanja i zakonodavstvo, na sednici održanoj 7. septembra 2021. godine, doneo je sledeću

O D L U K U

o organizovanju Devetog javnog slušanja

1. Organizuje se Deveto javno slušanje Odbora za ustavna pitanja i zakonodavstvo na temu „Promene Ustava Republike Srbije u oblasti pravosuđa“.

2. Deveto javno slušanje će se održati **u utorak, 14. septembra 2021. godine u Kragujevcu, u Velikoj sali Skupštine Grada Kragujevca, Trg Slobode 3, sa početkom u 11,00 časova**.

3. Na Deveto javno slušanje biće pozvani, u skladu sa članom 84. stav 5. Poslovnika Narodne skupštine, članovi Odbora, narodni poslanici i druga lica čije je prisustvo od značaja za temu javnog slušanja.

4. Na Deveto javno slušanje biće pozvani i:

- predsednik Vlade Ana Brnabić;

- ministar pravde Maja Popović;

- prof. dr Vladan Petrov, sudija Ustavnog suda Republike Srbije i član Venecijanske komisije za Srbiju;

- Nikola Dašić, gradonačelnik Grada Kragujevca;

- Miroslav Petrašinović, predsednik Skupštine Grada Kragujevca;

- predsednik i sudije Apelacionog suda u Kragujevcu;

-Apelacioni javni tužilac i zamenici Apelacionog javnog tužioca u Kragujevcu;

- predstavnici Odeljenja Upravnog suda u Kragujevcu;

- predstavnici Odeljenja Prekršajnog Apelacionog suda u Kragujevcu;

- predstavnici Odeljenja Privrednog apelacionog suda u Kragujevcu;

- prof. dr Dragan Vujisić, dekan Pravnog fakulteta u Kragujevcu;

- Zvonko Marković, predsednik Advokatske komore Kragujevac;

- Nenad Vujić, direktor Pravosudne akademije;

- i drugi zainteresovani za učešće.

PREDSEDNIK

Jelena Žarić Kovačević